औपचारिक रूप से 18 दिसम्बर 1970 को एयरबस इंडस्ट्री की स्थापना एक "Groupement d'Interet Economique" (वित्तीय अभिरुचि समूह या GIE) के रूप में की गई। इसका निर्माण 1967 में फ़्रांस, जर्मनी और UK के बीच शुरु हुई एक शासकीय पहल के द्वारा हुआ था। "एयरबस" नाम एक विशिष्ट आकार और श्रेणी के वाणिज्यिक विमान का उल्लेख करने के लिये 1960 के दशक में एयरलाइन उद्योग द्वारा प्रयुक्त एक ग़ैर-मालिक़ाना शब्दावली से लिया गया था। एरोस्पेशियल और ड्युश एयरबस में से प्रत्येक ने उत्पादन कार्य का 36.5%, हॉकर सिडली ने 20% और फॉकर-VFW ने 7% हिस्सा लिया। प्रत्येक कम्पनी को अपने पुर्ज़े पूर्णतः सुसज्जित, उड़ान-को-तैयार तत्वों के रूप में सौंपने थे। अक्टूबर 1971 में, एरोस्पेशियल और ड्युश एयरबस द्वारा अपनी हिस्सेदारी 47.9% पर घटाए जाने के बाद स्पेनी कम्पनी CASA ने एयरबस इंडस्ट्री की 4.2% हिस्सेदारी हासिल कर ली। जनवरी 1979 में, ब्रिटिश एरोस्पेस, जिसने 1977 में हॉकर सिडली को अधिग्रहित लिया था, ने एयरबस इंडस्ट्री की 20% हिस्सेदारी खरीद ली। मुख्य शेयरधारकों ने अपनी हिस्सेदारी घटाकर 37.9% कर दी, जबकि CASA ने अपना 4.2% हिस्सा कायम रखा। 

उद्गम
नागरिक उत्पाद
बोइंग के साथ प्रतियोगिता
एयरबस इंडस्ट्री का निर्माण